Britanija (otok)

Velika Britanija (engleski: Great Britain) ili samo Britanija (engleski: Britain), je ostrvo koje se nalazi u severozapadnom delu Evrope, deo Ujedinjenog Kraljevstva. Naziv Velika Britanija se takođe koristi u geopolitičkom kontekstu za Englesku, Vels i Škotsku koje se nalaze na ostrvu. Velika Britanija ili samo Britanija je često pogrešan naziv za državu Ujedinjeno Kraljevstvo Velike Britanije i Severne Irske. Sa površinom od 218.595 km² ostrvo je najveće u grupi Britanskih ostrva. Takođe je najveće ostrvo u Evropi i osmo po veličini u svetu, kao i treće po broju stanovnika, posle ostrva Jave i Honšu. Geografija Velika Britanija leži na evropskom kontinentalnom šelfu. Nalazi se severozapadno od kontinentalne Evrope, a od evropskog kopna je odvojena Severnim morem i Lamanšom, koji se sužava 34 km u Doverskom moreuzu. Prostire se 10 ° geografske širine po svojoj dužoj osi sever-zapad i zauzima površinu od 209.331 km², ne računajući manja okolna ostrva. Severni prolaz, Irsko more, prolaz Svetog Đorđa i Keltsko more na zapadu razdvajaju ostrvo od Irske. Ostrvo je fizičko povezano sa kontinentalnom Evropom putem Evrotunela, najdužeg podvodnog železničkog tunela na svetu, završenog 1993. Ostrvo se odlikuje niskim reljefom na istoku i jugu, dok brda i planine preovlađuju u zapadnim i severnim oblastima. Ostrvo okružuju oko 1.000 manjih ostrva i hridova. Najveća udaljenost vazdušnom linijom između dve tačke je 968 km od Kornvola do Kejtnesa, odnosno 1349 km drumom.